
       PARLAMENTUL ROMÂNIEI

     CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
               Bucureşti, 26.10.2010
               Nr. 31/527/21.05.2010                                                                                                       
      
	
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
                       Nr. 26/1422/27.05.2010
                      PL.x 336/2010


           RAPORT COMUN
asupra proiectului de Lege pentru completarea Legii nr.52/2003 privind transparenţa decizională în administraţia publică.
                       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu proiectul de Lege pentru completarea Legii nr.52/2003 privind transparenţa decizională în administraţia publică, transmis cu adresa nr. PL.x 336 din 20 mai 2010 şi înregistrat sub nr. 31/527 din 21 mai 2010, respectiv sub nr. 26/1422 din 27 mai 2010.
                      Conform dispoziţiilor art. 75 din Constituţia României, republicată, şi ale art. 92 alin.(9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

            Senatul, în calitate de primă Cameră sesizată, a adoptat proiectul de lege în şedinţa din 18 mai 2010.
                      Consiliul Legislativ a avizat favorabil proiectul de lege, cu unele observaţii şi propuneri, conform avizului nr. 89 din 8 februarie 2010.

           Comisia pentru drepturile omului, culte si problemele minorităţilor naţionale a avizat favorabil proiectul de lege, conform avizului nr. 25/482 din 9 iunie 2010.

                      Proiectul de lege supus dezbaterii are ca obiect de reglementare completarea Legii nr. 52/2003 privind transparenţa decizională în administraţia publică în scopul extinderii domeniului de aplicare a aceastei legi la documentele de politici publice elaborate de autorităţile administraţiei publice centrale, precum şi a instituirii obligaţiei pentru autorităţile publice de a argumenta în scris nepreluarea recomandărilor formulate şi înaintate în scris de cetăţeni şi asociaţiile legal constituite ale acestora. 
            În conformitate cu prevederilor art. 61 şi ale art. 63 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  a dezbătut proiectul de lege în şedinţa din 26 octombrie 2010, iar Comisia pentru administraţie publică, amenajarea teritoriului şi echilibru ecologic în şedinţa din 23 iunie 2010.
                      La lucrări a participat, în calitate de invitat, din partea Ministerului Administraţiei şi Internelor, doamna Irina Alexe  - şef departament relaţia cu Parlamentul.
                      La dezbateri au fost prezenţi 23 deputaţi din totalul de 27 membri ai Comisiei  juridice, de disciplină şi imunităţi şi 31 deputaţi din totalul de 33 membri ai Comisiei pentru administraţie publică, amenajarea teritoriului şi echilibru ecologic.
                      În urma examinării iniţiativei legislative şi a opiniilor exprimate de către membrii celor două Comisii şi de către invitat, s-a hotărât, cu unanimitate de voturi, să se propună plenului Camerei Deputaţilor, adoptarea proiectului de Lege pentru completarea Legii nr.52/2003 privind transparenţa decizională în administraţia publică.
                      În raport cu obiectul şi conţinutul său, proiectul de Lege face parte din categoria legilor ordinare. 
                      PREŞEDINTE,                                                                   PREŞEDINTE,
                      Daniel BUDA                                                                    Sulfina BARBU
                      SECRETAR                                                                        SECRETAR,
             Gabriel ANDRONACHE                                                      Gheorghe CIOCAN

                 Consilier, Ciprian Bucur
     Consilier, Sofia Chelaru

